**Degeaba strigă pomii la frunze, să nu plece**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Degeaba strigă pomii la frunze, să nu plece

E toamnă iar copile și bate rece vântul,

dar dorul meu copile, e parcă mai fierbinte,

e toamnă iar afară, frunza se veștejește,

o duce vântu-n aer, ți-acoperă mormântul,

tu ai plecat copile tăcut, în somn, cuminte!

Mi-e dor de glasu-ți blând, cald și delicat,

de glasul tău copile cu care îmi vorbeai,

de ți-aș fi spus atunci și ai mai fi rămas,

ca tu să mai rămâi, o cum aș fi strigat,

cum strigă pomul frunza, nu pleca, mai stai!

E toamnă iar copile și vântul bate rece,

degeaba-ncerc copile, acuma, să te strig,

tu ai plecat departe și nu te mai întorci,

degeaba strigă pomii la frunze, să nu plece,

că frunzele tot pleacă și parcă-i tot mai frig!

\*

Icoana ta!

Și tu te-ai dus, te-ai dus, te-ai dus,

În lumea ta, acolo sus

Că, n-ai putut să mai rămâi,

Iar aici am rămas eu

Și-un dor ce nu pot să-l cuprind,

să înalț rugi spre Dumnezeu

Și lumânări să-ți mai aprind

La căpătâi!

Pe aici multe s-au schimbat,

Din vechiul loc eu am plecat

Că-n mine-ardea un foc mocnit

Nimic din ce știi n-a rămas,

S-a dus tataie, blându-mi tată

Și-o altă lume m-a atras,

Care s-a aprins deodată

De neoprit!

Și-am luat cu mine un tablou

Unde-s acum, la locul nou

Ca să nu te pot uita,

Să te privesc din când în când

Și-n amintirea ta curată

Să port în suflet și în gând

Cu-aceiași dragoste de tată

Icoana ta!